Ericu950/Stoicheia-meter-silver huggingface dataset:
οἶμαι δὲ καὶ τὸ αἴρειν καὶ τὸ ἀνοίγειν οὐκ ἀπὸ τρόπου τῇ τῶν χειλῶν ἀνοίξει καὶ ἄρσει , καθ ἣν οὗτος ἐκπίπτει τοῦ στόματος ὁ φθόγγος , ὠνομάσθαι διὸ καὶ τὰ τῶν ἀφώνων γραμμάτων ὀνόματα πλὴν ἑνὸς ἅπαντα προσχρῆται τῷ ἄλφα καθάπερ φωτὶ τῆς περὶ αὐτὰ τυφλότητος 0 ·
τοῦ δὲ πῖ μόνον ἄπεστιν ἡ δύναμις αὕτη ·
τὸ γὰρ φῖ καὶ τὸ χῖ τὸ μέν ἐστι πῖ τὸ δὲ κάππα δασυνόμενον 0 .
πρὸς ταῦτα τοῦ Ἑρμείου φήσαντος ἀμφοτέρους ἀποδέχεσθαι τοὺς λόγους τί οὖν ἔφην οὐ καὶ σὺ διῆλθες ἡμῖν , εἴ τις ἔστι λόγος τοῦ ἀριθμοῦ τῶν στοιχείων , ὥς γ ἐμοὶ δοκεῖ ;
τεκμήριον δὲ ποιοῦμαι τὸ μὴ κατὰ τύχην τῶν ἀφώνων καὶ ἡμιφώνων πρὸς τ ἄλληλα καὶ πρὸς τὰ φωνήεντα γεγονέναι τὸ πλῆθος , ἀλλὰ κατὰ τὴν πρώτην ἀναλογίαν ἀν δὲ καλουμένην ὑφ ἡμῶν .
ἐννέα γὰρ ὄντων καὶ ὀκτὼ καὶ ἑπτά , οὕτω τὸν μέσον ἀριθμὸν ὑπερέχειν καὶ ὑπερέχεσθαι συμβέβηκε ·
τῶν δ ἄκρων ὁ μέγιστος πρὸς 0 ;
τὸν ἐλάχιστον ἔχει λόγον , ὃν ὁ τῶν Μουσῶν πρὸς τὸν τοῦ Ἀπόλλωνος 0 ·
ἡ γὰρ ἐννεὰς δήπου ταῖς Μούσαις ἡ δ ἑβδομὰς τῷ Μουσηγέτῃ προσκεκλήρωται ·
συντεθέντα δ ἀλλήλοις διπλασιάζει τὸν μέσον εἰκότως , ἐπεὶ καὶ τὰ ἡμίφωνα τῆς ἀμφοῖν τρόπον τινὰ κοινωνεῖ δυνάμεωσ .
καὶ ὁ Ἑρμείας Ἑρμῆς ἔφη λέγεται θεῶν ἐν Αἰγύπτῳ γράμματα πρῶτος εὑρεῖν ·
διὸ καὶ τὸ τῶν γραμμάτων Αἰγύπτιοι πρῶτον ἶβιν γράφουσιν , ὡς Ἑρμεῖ προσήκουσαν , οὐκ ὀρθῶς κατά γε τὴν ἐμὴν δόξαν , ἀναύδῳ καὶ ἀφθόγγῳ προεδρίαν ἐν γράμμασιν ἀποδόντες .
ἑρμεῖ δὲ μάλιστα τῶν ἀριθμῶν ἡ τετρὰς ἀνάκειται ·
πολλοὶ δὲ καὶ τετράδι μηνὸς ἱσταμένου γενέσθαι τὸν θεὸν ἱστοροῦσι .
τὰ δὲ δὴ πρῶτα καὶ Φοινίκεια διὰ Κάδμον ὀνομασθέντα τετράκις ἡ τετρὰς γενομένη παρέσχε ·
καὶ τῶν αὖθις ἐφευρεθέντων δὲ Παλαμήδης τε πρότερος τέτταρα καὶ Σιμωνίδης αὖθις ἄλλα τοσαῦτα προσέθηκε 0 .
καὶ μὴν ὅτι πάντων ἀριθμῶν πρῶτος τέλειος , ἡ μὲν τριὰς ὡς ἀρχὴν καὶ μέσον ἔχουσα καὶ τέλος , ἡ δ ἑξὰς ὡς ἴση τοῖς αὑτῆς μέρεσι γιγνομένη , δῆλόν ἐστι 0 1 2 .
τούτων τοίνυν ἡ μὲν ἑξὰς ὑπὸ τῆς τετράδος , ἡ δὲ τριὰς ὑπὸ τῆς ὀγδοάδος πολλαπλασιασθεῖσα , πρώτου κύβου πρῶτος τέλειος , τὸ τῶν τεττάρων καὶ εἴκοσι παρέσχηκε πλῆθοσ 0 1 .
ἔτι δ αὐτοῦ λέγοντος , ὁ γραμματιστὴς Ζωπυρίων δῆλος ἦν καταγελῶν καὶ παρεφθέγγετο ·
παυσαμένου δέ , οὐ κατέσχεν ἀλλὰ φλυαρίαν τὰ τοιαῦτα πολλὴν ἀπεκάλει ·
μηδενὶ γὰρ λόγῳ συντυχίᾳ δέ τινι καὶ τὸ πλῆθος τῶν γραμμάτων γεγονέναι τοσοῦτον καὶ τὴν τάξιν οὕτως ἔχουσαν , ὥσπερ , ἔφη , καὶ τὸ τῆς Ἰλιάδος τὸν πρῶτον στίχον τῷ τῆς Ὀδυσσείας ἰσοσύλλαβον εἶναι καὶ πάλιν τῷ τελευταίῳ τὸν τελευταῖον ἐκ τύχης καὶ αὐτομάτως ἐπηκολουθηκέναι 0 1 .
μετὰ δὲ ταῦτα τὸν μὲν Ἑρμείαν , βουλόμενὸν τι προβαλεῖν τῷ Ζωπυρίωνι , ἀπεκωλύσαμεν ·
ὁ δὲ ῥήτωρ Μάξιμος ἄπωθεν ἠρώτησεν αὐτὸν ἐκ τῶν Ὁμήρου , ποτέραν χεῖρα τρώσειεν τῆς Ἀφροδίτης ὁ Διομήδης .
ταχὺ δὲ τοῦ Ζωπυρίωνος ἀντερομένου ποτέρῳ σκέλει χωλὸς ἦν ὁ Φίλιππος , οὐχ ὅμοιον εἶπεν ὁ Μάξιμος ·
ʽοὐδεμίαν γὰρ ὁ Δημοσθένης ἀπόλογίαν περὶ τούτου δέδωκε ·
σὺ δ ἂν ἀπορεῖν ὁμολογήσῃς , ἕτεροι δείξουσιν ὅπου τὴν τετρωμένην χεῖρα φράζει τοῖς νοῦν ἔχουσιν ὁ ποιητής .
ἔδοξεν οὖν ἡμῖν ὁ Ζωπυρίων διηπορῆσθαι , καὶ τὸν Μάξιμον , ἐκείνου σιωπῶντος , ἠξιοῦμεν ἐπιδεικνύναι .
πρῶτον οὖν ὁ Μάξιμος ἔφη τῶν ἐπῶν οὕτως ἐχόντων ἔνθ ἐπορεξάμενος μεγαθύμου Τυδέος υἱὸς ἄκρην οὔτασε χεῖρα , μετάλμενος ὀξέι δουρί , δῆλόν ἐστιν , ὅτι τὴν ἀριστερὰν πατάξαι βουλόμενος οὐκ ἐδεῖτο μεταπηδήσεως , ἐπεὶ κατὰ τὴν ἀριστερὰν τὴν δεξιὰν εἶχεν ἐξ ἐναντίου προσφερόμενος ·
καὶ γὰρ εὔλογον ἦν τὴν ἐρρωμενεστέραν χεῖρα καὶ μᾶλλον τοῦ Αἰνείου φερομένου περιεχομένην ἐκεῖνόν τε τρῶσαι καὶ τὴν τρωθεῖσαν προέσθαι τὸ σῶμα .
δεύτερον , εἰς τὸν οὐρανὸν αὐτῆς ἀνακομισθείσης , καὶ τὴν Ἀθηνᾶν ἀναγελάσαι λέγουσαν ἦ μάλα δή τινα Κύπρις Ἀχαιιάδων ἀνιεῖσα Τρωσὶν ἅμα σπέσθαι , τοὺς νῦν ἔκπαγλα φίλησε 0 .
τῶν τινα καρρέζουσα Ἀχαιιάδων βαθυκόλπων , πρὸς χρυσῇ περόνῃ καταμύξατο χεῖρα ἀραιήν .
οἶμαι δὲ καὶ σέ εἶπεν ὦ βέλτιστε διδασκάλων , ὅταν τινὰ τῶν μαθητῶν φιλοφρονούμενος καταψᾷς καὶ καταρρέζῃς , μὴ τῇ ἀριστερᾷ χειρὶ τοῦτο ποιεῖν ἀλλὰ τῇ δεξιᾷ .
καθάπερ εἰκός ἐστι καὶ τὴν Ἀφροδίτην , ἐπιδεξιωτάτην θεῶν οὖσαν , οὕτω φιλοφρονεῖσθαι τὰς ἡρωίδας .
ταῦτα τοὺς ἄλλους ἅπαντας ἡδίους ἐποίησε , μόνον δὲ τὸν γραμματικὸν Ὕλαν ὁ ῥήτωρ Σῶσπις ὁρῶν ἀποσιωπῶντα καὶ βαρυθυμούμενον οὐ πάνυ γὰρ εὐημέρησεν ἐν ταῖς ἐπιδείξεσιν ἀνεφώνησεν οἴη δ Αἴαντος ψυχὴ Τελαμωνιάδαο 0 ·
τὰ λοιπὰ μεῖζον φθεγγόμενος ἤδη πρὸς ἐκεῖνον ἐπέραινεν , ἀλλ ἴθι δεῦρο , ἄναξ , ἵν ἔπος καὶ μῦθον ἀκούσῃς ἡμέτερον ·
δάμασον δὲ μένος καὶ ἀτειρέα θυμόν ·
ἔτι δ ἀνώμαλος ὢν ὑπ ὀργῆς ὁ Ὕλας ἀπεκρίνατο σκαιῶς τὴν μὲν Αἴαντος ἔφη ψυχὴν εἰκοστὴν λαχοῦσαν ἐν Ἅιδου διαμείψασθαι κατὰ τὸν Πλάτωνα φύσιν λέοντος ·
αὑτῷ δὲ πολλάκις παρίσταθαι καὶ τὰ τοῦ κωμικοῦ γέροντος ὄνον γενέσθαι κρεῖττον , ἢ τοὺς χείρονας ὁρᾶν ἑαυτοῦ ζῶντας ἐπιφανέστερον 0 .
καὶ ὁ Σῶσπις γελάσας ἀλλ ἕως μέλλομεν ἐνδύεσθαι τὸ κανθήλιον , εἴ τι κήδῃ Πλάτωνος , δίδαξον ἡμᾶς , ᾧτινι λόγῳ τὴν τοῦ Τελαμωνίου ψυχὴν πεποίηκεν ἀπὸ κλήρου βαδίζουσαν εἰκοστὴν ἐπὶ τὴν αἵρεσιν ·
ἀποσκορακίσαντος δὲ τοῦ Ὕλα χλευάζεσθαι γὰρ ᾤετο δυσημερῶν , ὑπολαβὼν ὁ ἀδελφὸς ἡμῶν τί οὖν 0 ;
εἶπεν οὐ δευτερεῖα μὲν ὁ Αἴας κάλλους καὶ μεγέθους καὶ ἀνδρείας ἀεὶ φέρεται μετ ἀμύμονα Πηλείωνα , τὰ δ εἴκοσι δευτέρα δεκάς , ἡ δὲ δεκὰς ἐν τοῖς ἀριθμοῖς κράτιστος , ὡς ἐν τοῖς Ἀχαιοῖς ὁ Ἀχιλλεύς 0 1 2 ;
γελασάντων δ ἡμῶν ταῦτα μέν ὁ Ἀμμώνιος εἶπεν ὦ Λαμπρία , κείσθω σοι πεπαιγμένα πρὸς Ὕλαν ·
ἡμῖν δὲ μὴ παίζων ἀλλ ἀπὸ σπουδῆς , ἐπεὶ τὸν λόγον ἑκὼν ἐξεδέξω , δίελθε περὶ τῆς αἰτίας .
θορυβηθεὶς οὖν ὁ Λαμπρίας , εἶτα χρόνον οὐ πολὺν ἐπισχὼν , ἔφη πολλαχοῦ μὲν ἡμῖν τὸν Πλάτωνα προσπαίζειν διὰ τῶν ὀνομάτων ·
ὅπου δὲ μῦθόν τινα τῷ περὶ ψυχῆς λόγῳ μίγνυσι , χρῆσθαι μάλιστα τῷ νῷ 0 .
τοῦ τε γὰρ οὐρανοῦ τὴν νοητὴν φύσιν ἅρμα καλεῖν πτηνὸν διὰ τὴν ἐναρμόνιον τοῦ κόσμου περιφοράν , ἐνταῦθά δὲ τὸν αὐτάγγελον τῶν ἐν Ἅιδου Πάμφυλον γένος Ἁρμονίου πατρὸς Ἦρα δ αὐτὸν ὀνομάζειν , αἰνιττόμενον ὅτι γεννῶνται μὲν αἱ ψυχαὶ καθ ἁρμονίαν καὶ συναρμόττονται τοῖς σώμασιν , ἀπαλλαγεῖσαι δὲ συμφέρονται πανταχόθεν εἰς τὸν ἀέρα 0 ·
κ ἀκεῖθεν αὖθις ἐπὶ τὰς δευτέρας γενέσεις τρέπονται .
τί δὴ κωλύει καὶ τὸ εἰκοστὸν εἰρῆσθαι πρὸς τὸ μὴ ἀληθὲς ἀλλ εἰκὸς τοῦ λόγου καὶ πλαττόμενον , ἢ πρὸς τὸν κλῆρον ὡς εἰκῆ καὶ κατὰ τύχην γιγνόμενον 0 ;
ἀεὶ μὲν γὰρ ἅπτεται τῶν τριῶν αἰτιῶν , ἅτε δὴ πρῶτος ;
ἢ μάλιστα συνιδών , ὅπη τὸ καθ εἱμαρμένην τῷ κατὰ τύχην αὖθίς τε τὸ ἐφ ἡμῖν ἑκατέρῳ καὶ συναμφοτέροις ἐπιμίγνυσθαι καὶ συμπλέκεσθαι πέφυκε 0 .
νῦν δὲ θαυμαστῶς , ἣν ἔχει δύναμιν ἐν τοῖς ἡμετέροις πράγμασιν ἕκαστον , ὑποδεδήλωκε , τὴν μὲν αἵρεσιν τῶν βίων τῷ ἐφ ἡμῖν ἀποδιδούς ·
ἀρετὴ γὰρ ἀδέσποτον καὶ κακία 0 ·
τὸ δ εὖ βιοῦν τοὺς ὀρθῶς ἑλομένους καὶ τ ἀναντία τοὺς κακῶς εἱμαρμένης ἀνάγκῃ συνάπτων 0 .
αἱ δὲ τῶν κλήρων ἀτάκτως διασπειρομένων ἐπιπτώσεις τὴν τύχην παρεισάγουσι καὶ τροφαῖς καὶ πολιτείαις , ὧν ἕκαστοι λαγχάνουσι , πολλὰ τῶν ἡμετέρων προκαταλαμβάνουσαν .
ὅρα δή , μὴ τῶν κατὰ τύχην αἰτίαν ζητεῖν ἄλογόν ἐστιν ·
ἂν γὰρ ἔν τινι λόγῳ φαίνηται γεγονὼς ὁ κλῆρος , οὐκέτι γίγνεται κατὰ τύχην οὐ δ αὐτομάτως ἀλλ ἔκ τινος εἱμαρμένης καὶ προνοίας .
ἔτι δὲ τοῦ Λαμπρίου λέγοντος , ὁ γραμματικὸς ἤδη Μᾶρκος ἐδόκει τι συλλογίζεσθαι καὶ διαριθμεῖν πρὸς αὑτόν ·
ἔπειτα παυσαμένου , τῶν Ὁμηρικῶν ἔφη ψυχῶν ὅσας ἐν Νεκυίᾳ κατωνόμακεν , ἡ μὲν Ἐλπήνορος οὔπω καταμεμιγμένη ταῖς ἐν Ἅιδου διὰ τὸ μὴ τεθάφθαι τὸν νεκρὸν ὥσπερ ἐν μεθορίοις πλανᾶται 0 ·
τὴν δὲ Τειρεσίου ταῖς ἄλλαις οὐκ ἄξιον δήπου συγκαταριθμεῖν , ᾧ καὶ τεθνειῶτι νόον πόρε Περσεφόνεια οἴῳ πεπνῦσθαι καὶ διαλέγεσθαι καὶ ξυνιέναι τῶν ζώντων , πρὶν ἢ πιεῖν τοῦ αἵματος 0 .
ἂν οὖν ταύτας ὑπεξελόμενος , ὦ Λαμπρία , τὰς ἄλλας διαριθμῇς , αὐτὸ συμβαίνει , τὴν Αἴαντος εἰκοστὴν εἰς ὄψιν ἀφῖχθαι τοῦ Ὀδυσσέως καὶ πρὸς τοῦτο παίζειν τὸν Πλάτωνα τῇ Ὁμηρικῇ Νεκυίᾳ προσαναχρωννύμενον .
θορυβησάντων δὲ πάντων , Μενέφυλος ὁ Περιπατητικὸς προσαγορεύσας τὸν Ὕλαν ὁρᾷς εἶπεν ὡς οὐκ ἦν τὸ ἐρώτημα χλευασμὸς οὐ δ ὕβρις ·
ἀλλ ἀφείς , ὦ μακάριε , τὸν δυστράπελον Αἴαντα καὶ δυσώνυμον , ὥς φησι Σοφοκλῆς , γενοῦ μετὰ τοῦ Ποσειδῶνος , ὃν αὐτὸς εἴωθας ἱστορεῖν ἡμῖν ἡττώμενον πολλάκις , ἐνταῦθα μὲν ὑπ Ἀθηνᾶς ἐν Δελφοῖς δ ὑπὸ τοῦ Ἀπόλλωνος ἐν Ἄργει δ ὑπὸ τῆς Ἥρας ἐν Αἰγίνῃ δ ὑπὸ τοῦ Διὸς ἐν Νάξῳ δ ὑπὸ τοῦ Διονύσου , πρᾶον δὲ πανταχοῦ καὶ ἀμήνιτον ὄντα περὶ τὰς δυσημερίας 0 ·
ἐνταῦθα γοῦν καὶ νεὼ κοινωνεῖ μετὰ τῆς Ἀθηνᾶς , ἐν ᾧ καὶ βωμός ἐστι Λήθης ἱδρυμένος .
καὶ ὁ Ὕλας ὥσπερ ἡδίων γενόμενος ἐκεῖνο δέ σε εἶπεν ὦ Μενέφυλε , λέληθεν , ὅτι καὶ τὴν δευτέραν τοῦ Βοηδρομιῶνος 0 ;
ἡμέραν ἐξαιροῦμεν οὐ πρὸς τὴν σελήνην , ἀλλ ὅτι ταύτῃ δοκοῦσιν ἐρίσαι περὶ τῆς 0 ·
χώρας οἱ θεοί 0 .
πάντα εἶπεν ὁ Λαμπρίας ὅσῳ τοῦ Θρασυβούλου γέγονε Ποσειδῶν πολιτικώτερος , εἰ μὴ κρατῶν ὡς ἐκεῖνος , ἀλλ ἡττώ ὅρκοις δ ἄνδρας ἐξαπατητέον 0 1 .
καὶ ὁ Γλαυκίας ἐγὼ μέν ἔφη κατὰ Πολυκράτους ἀκήκοα τοῦ τυράννου λεγόμενον τὸν λόγον τοῦτον ·
εἰκὸς δὲ καὶ καθ ἑτέρων λέγεσθαι 0 ·
σὺ δὲ πρὸς τί τοῦτ ἐρωτᾷς ;
ὅτι νὴ Δί ὁ Σῶσπις ἔφη τοὺς μὲν παῖδας ἀστραγάλοις ὁρῶ τοὺς δ Ἀκαδημαϊκοὺς λόγοις ἀρτιάζοντας ·
οὐδὲν γὰρ οἱ τοιοῦτοι στόμαχοι διαφέρουσι τῶν ἐρωτώντων , πότερον ἄρτια τῇ χειρὶ συνειληφότες ἢ περιττὰ συντείνουσιν .
ἐπαναστὰς οὖν ὁ Πρωτογένης καί με καλέσας ἐξ ὀνόματος τί παθόντες εἶπε τοὺς ῥήτορας τούτους τρυφᾶν ἐῶμεν , ἑτέρων καταγελῶντας , αὐτοὺς δὲ μηδὲν ἐρωτωμένους μη δὲ συμβολὰς λόγων τιθέντας ;
εἰ μὴ νὴ Δία φήσουσι μηδὲν αὐτοῖς μετεῖναι τῆς ἐν οἴνῳ κοινωνίας , Δημοσθένους ἐπαινέταις καὶ ζηλωταῖς οὖσιν , ἀνδρὸς ἐν ἅπαντι τῷ βίῳ πιόντος οἶνον .
οὐκ αἴτιον ἔφην ἐγώ τοῦτο τούτων , ἀλλ ἡμεῖς οὐδὲν αὐτοὺς ἠρωτήκαμεν εἰ δὲ μή τι σὺ χρησιμώτερον ἔχεις , ἐγώ μοι δοκῶ προβαλεῖν αὐτοῖς ἐκ τῶν Ὁμήρου ῥητορικῶν θέσεων μίαν ἀντινομικήν .
τίν ἔφη ταύτην ;
ἐγώ σοι φράσω εἶπον ἅμα καὶ τούτοις προβάλλων διὸ τὸν νοῦν ἤδη προσεχέτωσαν .
ὁ γὰρ Ἀλέξανδρος ἐπὶ ῥητοῖς δήπου πεποίηται τὴν πρόκλησιν οὕτως αὐτὰρ ἔμ ἐν μέσσῳ καὶ ἀρηίφιλον Μενέλαον συμβάλετ ἀμφ Ἑλένῃ καὶ κτήμασι πᾶσι μάχεσθαι .
ὁππότερος δέ κε νικήσῃ κρείσσων τε γένηται , κτήμαθ ἑλὼν εὖ πάντα γυναῖκά τε οἴκαδ ἀγέσθω ·
καὶ πάλιν ὁ Ἕκτωρ ἀναγορεύων καὶ τιθεὶς εἰς μέσον πᾶσι τὴν πρόκλησιν αὐτοῦ μονονουχὶ τοῖς αὐτοῖς ὀνόμασι κέχρηται ·
ἄλλους μὲν κέλεται Τρῶας καὶ πάντας Ἀχαιοὺς τεύχεα κάλ ἀποθέσθαι ἐπὶ χθονὶ πουλυβοτείρῃ , αὐτὸν δ ἐν μέσσῳ καὶ ἀρηίφιλον Μενέλαον οἴους ἀμφ Ἑλένῃ καὶ κτήμασι πᾶσι μάχεσθαι 0 .
τῷ δέ κε νικήσαντι γυνὴ καὶ κτήμαθ ἕποιτο .
δεξαμένου δὲ τοῦ Μενελάου , ποιοῦνται τὰς συνθήκας ἐνόρκους , ἐξάρχει δ Ἀγαμέμνων εἰ μέν κεν Μενέλαον Ἀλέξανδρος καταπέφνῃ , αὐτὸς ἔπειθ Ἑλένην ἀγέτω καὶ κτήματα πάντα ·
εἰ δὲ κ Ἀλέξανδρον κτείνῃ ξανθὸς Μενέλαος , κτήμαθ ἑλὼν εὖ πάντα γυναῖκά τε οἴκαδ ἀγέσθω .
ἐπεὶ τοίνυν ἐνίκησε μὲν οὐκ ἀνεῖλε δ ὁ Μενέλαος , μεταλαβόντες ἑκάτεροι τὴν ἀξίωσιν ἰσχυρίζονται τοῖς τῶν πολεμίων , οἱ μὲν ὡς νενικημένου τοῦ Πάριδος ἀπαιτοῦντες , οἱ δ ὡς μὴ τεθνηκότος οὐκ ἀποδιδόντες 0 .
πῶς οὖν ἔφην τὴν δίκην ταύτην ἰθύντατ ἂν εἴποι τις καὶ διαιτήσειε τὴν ἀντινομίαν , οὐ φιλοσόφων οὐ δὲ γραμματικῶν , ἀλλὰ ῥητόρων ἔργον ἐστὶ φιλογραμματούντων ὥσπερ ὑμεῖς καὶ φιλοσοφούντων 0 .
ὁ μὲν οὖν Σῶσπις ἔφη κυριώτερον εἶναι τὸν τοῦ προκεκλημένου λόγον , ὥσπερ νόμον 0 ·
ἐκεῖνος γάρ , ἐφ οἷς διαγωνιοῦνται , κατήγγειλεν ·
οἱ δὲ δεξάμενοι καὶ ὑπακούσαντες οὐκέτι κύριοι προστιθέντες .
ἡ δὲ πρόκλησις οὐ περὶ φόνου καὶ θανάτου γέγονεν , ἀλλὰ περὶ νίκης καὶ ἣττης ·
καὶ μάλα δικαίως 0 .
ἔδει γὰρ τὴν γυναῖκα τοῦ κρείττονος εἶναι , κρείττων δ ὁ νικῶν , ἀποθνήσκειν δὲ πολλάκις συμβαίνει κ ἀγαθοῖς ὑπὸ κακῶν , ὡς ὕστερον Ἀχιλλεὺς ἀπέθανεν τοξευθεὶς ὑπὸ Πάριδος 0 ·
καὶ οὐκ ἂν οἶμαι φαίημεν Ἀχιλλέως ἧτταν γεγονέναι τὸν θάνατον οὐ δὲ νίκην ἀλλ ἄδικον εὐτυχίαν τοῦ βάλλοντος .
ἀλλ ὁ Ἕκτωρ ἥττητο καὶ πρὶν ἀποθνήσκειν , μὴ δεξάμενος ἀλλὰ δείσας καὶ φυγὼν ἐπερχομένου τοῦ Ἀχιλλέως ·
ὁ γὰρ ἀπειπάμενος καὶ φυγὼν ἧτταν ἀπροφάσιστον ἣττηται καὶ συγκεχώρηκε κρείττονα τὸν ἀντίπαλον εἶναι .
διὸ πρῶτον μὲν ἡ Ἶρις ἐξαγγέλλουσα τῇ Ἑλένῃ φησὶ μακρῇς ἐγχείῃσι μαχήσονται περὶ σεῖο τῷ δέ κε νικήσαντι φίλη κεκλήσῃ ἄκοιτις ἔπειθ ὁ Ζεὺς τῷ Μενελάῳ τῆς μάχης τὸ βραβεῖον ἀπέδωκεν εἰπών νίκη μὲν φαίνετ ἀρηιφίλου Μενελάου .
γελοῖον γάρ , εἰ τὸν μὲν Ποδῆν ἐνίκησε πόρρωθεν ἀκοντίσας μὴ προσδοκήσαντα μη δὲ φυλαξάμενον , τοῦ δ ἀπειπαμένου καὶ δραπετεύσαντος καὶ καταδύντος εἰς τοὺς κόλπους τῆς γυναικὸς ἐσκυλευμένου ζῶντος , οὐκ ἄξιος ἦν τὰ νικητήρια φέρεσθαι , κατὰ τὴν αὐτοῦ πρόκλησιν ἐκείνου κρείττων φανεὶς καὶ περιγενόμενος .
ὑπολαβὼν δ ὁ Γλαυκίας ἔφη πρῶτον μὲν ἔν τε δόγμασι καὶ νόμοις ἔν τε συνθήκαις καὶ ὁμολογίαις κυριώτερα τὰ δεύτερα νομίζεσθαι καὶ βεβαιότερα τῶν πρώτων ·
δεύτεραι δ ἦσαν αἱ δι Ἀγαμέμνονος ὁμολογίαι τέλος ἔχουσαι θάνατον , οὐχὶ ἧτταν τοῦ κρατηθέντος .
ἔπειτ ἐκείνη μὲν λόγοις , αὗται δὲ καὶ μεθ ὅρκων εἵποντο καὶ προσῆσαν ἀραὶ τοῖς παραβαίνουσιν , οὐχ ἑνὸς ἀνδρὸς ἀλλὰ πάντων ἀποδεχομένων καὶ συνομολογούντων 0 ·
ὥστε ταῦτα γεγονέναι κυρίως ὁμολογίας , ἐκείνας δὲ μόνας προκλήσεις 0 .
μαρτυρεῖ δ ὁ Πρίαμος , μετὰ τὰ ὅρκια τοῦ ἀγῶνος ἀπιὼν , καί , Ζεὺς μέν που τό γε οἶδε καὶ ἀθάνατοι θεοὶ ἄλλοι , ὁπποτέρῳ θανάτοιο τέλος πεπρωμένον ἐστίν 0 ·
ᾔδει γὰρ ἐπὶ τούτοις τὰς ὁμολογίας γεγενημένας ·
διὸ καὶ μετὰ μικρὸν ὁ Ἕκτωρ φησὶν ὅρκια μὲν Κρονίδης ὑψίζυγος οὐκ ἐτέλεσσεν ·
ἀτελὴς γὰρ ἔμεινεν ὁ ἀγὼν , καὶ πέρας ἀναμφισβήτητον οὐκ εἶχε μηδετέρου πεσόντος .
ὅθεν ἔμοιγε δοκεῖ μη δ ἀντινομικὸν γεγονέναι τὸ ζήτημα , ταῖς δευτέραις ὁμολογίαις τῶν πρώτων ἐμπεριεχομένων ὁ γὰρ ἀποκτείνας νενίκηκεν , οὐ μὴν ὁ νικήσας ἔκτεινεν .
συνελόντι δ εἰπεῖν , Ἀγαμέμνων οὐκ ἔλυσε τὴν τοῦ Ἕκτορος πρόκλησιν ἀλλ ἐσαφήνισεν , οὐ δὲ μετέθηκεν ἀλλὰ προσέθηκε τὸ κυριώτατον , ἐν τῷ κτεῖναι τὸ νικῆσαι θέμενος ·
αὕτη γάρ ἐστι νίκη παντελής , αἱ δ ἄλλαι προφάσεις καὶ ἀντιλογίας ἔχουσιν , ὡς ἡ παρὰ Μενελάου μή τε τρώσαντος μή τε διώξαντος 0 .
ὥσπερ οὖν ἐν ταῖς ἀληθιναῖς ἀντινομίαις οἱ δικασταὶ τῷ μηδὲν ἀμφισβητήσιμον ἔχοντι προστίθενται , τὸν ἀσαφέστερον ἐάσαντες οὕτως ἐνταῦθα τὴν ἀπροφάσιστον καὶ γνώριμον τέλος ἄγουσαν ὁμολογίαν βεβαιοτέραν χρὴ καὶ κυριωτέραν νομίζειν , ὃ δὲ μέγιστόν ἐστιν , αὐτὸς ὁ δοκῶν κρατεῖν , οὐκ ἀποστὰς φυγόντος οὐ δὲ παυσάμενος , ἀλλὰ πανταχόσε φοιτῶν ἀν ὅμιλον εἴ που ἐσαθρήσειεν Ἀλέξανδρον θεοειδέα μεμαρτύρηκεν ἄκυρον εἶναι καὶ ἀτελῆ νίκην , ἐκείνου διαπεφευγότος ·
οὐ δ ἠμνημόνει τῶν ὑπ αὐτοῦ διειρημένων , ἡμέων δ ὁπποτέρῳ θάνατος καὶ μοῖρα τέτυκται , τεθναίη , ἄλλοι δὲ διακρινθεῖτε τάχιστα .
διὸ ζητεῖν μὲν ἀναγκαῖον ἦν αὐτῷ τὸν Ἀλέξανδρον , ὅπως ἀποκτείνας συντελέσῃ τὸ τοῦ ἀγῶνος ἔργον ·
μὴ κτείνας δὲ μη δὲ λαβὼν οὐ δικαίως ἀπῄτει τὸ νικητήριον .
οὐ δὲ γὰρ ἐνίκησεν , εἰ δεῖ τεκμήρασθαι τοῖς ὑπ αὐτοῦ λεγομένοις , ἐγκαλοῦντος τῷ Διὶ καὶ τὰς ἀποτεύξεις ὀδυρομένου ·
ζεῦ πάτερ , οὔ τις σεῖο θεῶν ὀλοώτερος ἄλλος 0 ·
ἦ τ ἐφάμην τίσασθαι Ἀλέξανδρον κακότητος , νῦν δέ μοι ἐν χείρεσσιν ἄγη ξίφος , ἐκ δέ μοι ἔγχος ἠίχθη παλάμηφιν ἐτώσιον , οὐ δ ἔβαλόν μιν αὐτὸς γὰρ ὁμολογεῖ μηδὲν εἶναι τὸ διακόψαι τὸ ἀσπίδιον καὶ λαβεῖν ἀπορρυὲν τὸ κράνος , εἰ μὴ βάλοι μη δ ἀποκτείνειε τὸν πολέμιον .
ἐκ τούτου σπονδὰς ἐποιησάμεθα ταῖς Μούσαις , καὶ τῷ Μουσηγέτῃ Ἀπόλλωνι παιανίσαντες συνῄσαμεν τῷ Ἐράτωνι πρὸς τὴν λύραν ἐκ τῶν Ἡσιόδου τὰ περὶ τὴν τῶν Μουσῶν γένεσιν .
μετὰ δὲ τὴν ᾠδὴν Ἡρώδης ὁ ῥήτωρ ἀκούετ ἔφη ὑμεῖς οἱ τὴν Καλλιόπην ἀποσπῶντες ἡμῶν , σὺν τοῖς βασιλεῦσιν αὐτὴν παρεῖναί φασιν , οὐκ ἀναλύουσι δήπου συλλογισμοὺς οὐ δ ἐρωτῶσι μεταλλάττοντας , ἀλλὰ ταῦτα πράττουσιν ἃ ῥητόρων ἐστὶ καὶ πολιτικῶν ἔργα .
τῶν δ ἄλλων ἥ τε Κλειὼ τὸ ἐγκωμιαστικὸν προσάγεται ·
κλέα γὰρ ἐκάλουν τοὺς ἐπαίνους ·
ἥ τε Πολύμνια τὸ ἱστορικὸν ἔστι γὰρ μνήμη πολλῶν ·
ἐνιαχοῦ δὲ καὶ πάσας 0 ·
, ὥσπερ ἐν λείῳ , τὰς Μούσας Μνείας καλεῖσθαι λέγουσιν 0 .
ἐγὼ δὲ μεταποιοῦμαὶ τι καὶ τῆς Εὐτέρπης ·
εἴπερ , ὥς φησι Χρύσιππος , αὕτη τὸ περὶ τὰς ὁμιλίας ἐπιτερπὲς εἴληχε καὶ κεχαρισμένον 0 .
ὁμιλητικὸς γὰρ οὐδὲν ἧττον ἢ δικανικὸς ὁ ῥήτωρ καὶ συμβουλευτικός 0 1 ·
αἱ γὰρ ἕξεις ἔχουσι καὶ εὐμενείας καὶ συνηγορίας καὶ ἀπολογίας ·
πλείστῳ δὲ τῷ ἐπαινεῖν χρώμεθα καὶ τῷ ψέγειν , ἐν τούτοις οὐ φαύλων οὐ δὲ μικρῶν τυγχάνοντες , ἂν τεχνικῶς τοῦτο πράττωμεν ἂν δ ἀπείρως καὶ ἀτεχνῶς , ἀστοχοῦντες ·
τὸ γάρ ὦ πόποι , ὡς ὅδε πᾶσι φίλος καὶ τίμιός ἐστιν ἀνθρώποις δὲ μᾶλλον , ὡς τὸ περὶ τὰς ὁμιλίας εὐάρμοστον ἔχουσι , πειθὼ καὶ χάριν οἶμαι προσήκειν 0 .
καὶ ὁ Ἀμμώνιος οὐκ ἄξιον ἔφη σοι νεμεσᾶν , ὦ Ἡρώδη , καὶ πλείῃ χειρὶ τῶν Μουσῶν ἐπιδραττομένῳ 0 ·
κοινὰ γὰρ τὰ φίλων 0 .
καὶ διὰ τοῦτο πολλὰς ἐγέννησε Μούσας ὁ Ζεύς , ὅπως ᾖ πᾶσιν ἀρύσασθαι τῶν καλῶν ἀφθόνως ·
οὔ τε γὰρ κυνηγίας πάντες οὔ τε στρατείας οὔ τε ναυτιλίας οὔ τε βαναυσουργίας , παιδείας δὲ καὶ λόγου δεόμεθα πάντες εὐρυεδοῦς ὅσοι καρπὸν αἰνύμεθα χθονός ὅθεν Ἀθηνᾶν μίαν καὶ Ἄρτεμιν καὶ Ἥφαιστον ἕνα , Μούσας δὲ πολλὰς ἐποίησεν 0 1 .
ὅτι δ ἐννέα καὶ οὐκ ἐλάττους οὐ δὲ πλείους , ἆρ ἂν ἡμῖν φράσειας 0 ;
οἶμαι δέ σε πεφροντικέναι φιλόμουσον οὕτω καὶ πολύμουσον ὄντα .
τί δὲ τοῦτο σοφόν 0 ;
εἶπεν ὁ Ἡρώδης ·
πᾶσι γὰρ διὰ στόματός ἐστι καὶ πάσαις ὑμνούμενος ὁ τῆς ἐννεάδος ἀριθμός , ὡς πρῶτος ἀπὸ πρώτου περισσοῦ τετράγωνος ὢν καὶ περισσάκις περισσός , ἅτε δὴ τὴν διανομὴν εἰς τρεῖς ἴσους λαμβάνων περισσούς .
καὶ ὁ Ἀμμώνιος ἐπιμειδιάσας ἀνδρικῶς ταυτὶ διεμνημόνευσας ·
καὶ πρόσθες αὐτοῖς ἔτι τοσοῦτον , τὸν ἀριθμὸν ἐκ δυεῖν τῶν πρώτων κύβων συνηρμόσθαι μονάδος καὶ ὀγδοάδος , καὶ καθ ἑτέραν αὖ πάλιν σύνθεσιν ἐκ δυεῖν τριγώνων , τριάδος καὶ ἑξάδος ὧν ἑκάτερος καὶ τέλειός ἐστιν .
ἀλλὰ τί ταῦτα ταῖς Μούσαις μᾶλλον ἢ τοῖς ἄλλοις θεοῖς 0 1 ;
προσῆκεν , ὅτι Μούσας ἔχομεν ἐννέα , Δήμητρας δὲ καὶ Ἀθηνᾶς καὶ Ἀρτέμιδας οὐκ ἔχομεν ;
οὐ γὰρ δήπου καὶ σὲ πείθει τὸ Μούσας γεγονέναι τοσαύτας , ὅτι τ οὔνομα τῆς μητρὸς αὐτῶν ἐκ τοσούτων γραμμάτων ἐστίν .
γελάσαντος δὲ τοῦ Ἡρώδου καὶ σιωπῆς γενομένης , πρ οὔτρεπεν ἡμᾶς ἐπιχειρεῖν ὁ Ἀμμώνιος .
εἶπεν οὖν ὁ ἀδελφός , ὅτι τρεῖς ᾔδεσαν οἱ παλαιοὶ Μούσας ·
καὶ τούτου λέγειν ἀπόδειξιν ὀψιμαθές ἐστι καὶ ἄγροικον ἐν τοσούτοις καὶ τοιούτοις ἀνδράσιν .
αἰτία δ οὐχ ὡς ἔνιοι λέγουσι τὰ μελῳδούμενα γένη , τὸ διάτονον καὶ τὸ χρωματικὸν καὶ τὸ ἐναρμόνιον οὐ δ οἱ τὰ διαστήματα παρέχοντες ὅροι , νήτη καὶ μέση καὶ ὑπάτη 0 1 ·
καίτοι Δελφοί γε τὰς Μούσας οὕτως ὠνόμαζον , οὐκ ὀρθῶς ἑνὶ μαθήματι , μᾶλλον δὲ μορίῳ μαθήματος ἑνὸς τοῦ μουσικοῦ , τῷ γ ἁρμονικῷ , προστιθέντες .
ἁπάσας δ ὡς ἐγὼ νομίζω τὰς διὰ λόγου περαινομένας ἐπιστήμας καὶ τέχνας οἱ παλαιοὶ καταμαθόντες ἐν τρισὶ γένεσιν οὔσας , τῷ φιλοσόφῳ καὶ τῷ ῥητορικῷ καὶ τῷ μαθηματικῷ , τριῶν ἐποιοῦντο δῶρα καὶ χάριτας θεῶν ἃς Μούσας ὠνόμαζον .
ὓστερον δὲ καὶ καθ Ἡσίοδον ἤδη μᾶλλον ἐκκαλυπτομένων τῶν δυνάμεων , διαιροῦντες εἰς καὶ εἴδη τρεῖς πάλιν ἑκάστην ἔχουσαν ἐν αὑτῇ διαφορὰς ἑώρων ὦν ἐν μὲν τῷ μαθηματικῷ τὸ περὶ μουσικήν ἐστι καὶ τὸ περὶ ἀριθμητικὴν καὶ τὸ περὶ γεωμετρίαν , ἐν τῷ φιλοσόφῳ τὸ λογικὸν καὶ τὸ ἠθικὸν καὶ τὸ φυσικόν , ἐν τῷ ῥητορικῷ τὸ ἐγκωμιαστικὸν πρῶτον γεγονέναι λέγουσι , δεύτερον τὸ συμβουλευτικόν , ἔσχατον δὲ τὸ δικανικόν 0 1 2 .
ὧν μηδὲν ἄθεον μη δ ἄμουσον εἶναι ἄμοιρον κρείττονος καὶ ἡγεμονίας ἀξιοῦντες , εἰκότως ἰσαρίθμους τὰς Μούσας οὐκ ἐποίησαν ἀλλ οὔσας ἀνεῦρον .
ὥσπερ οὖν τὰ ἐννέα διαίρεσιν εἰς τρεῖς λαμβάνει τριάδας , ὧν ἑκάστη πάλιν εἰς μονάδας διαιρεῖται τοσαύτας ·
οὕτως ἓν μέν ἐστι καὶ κοινὸν ἡ τοῦ λόγου περὶ τὸ κύριον ὀρθότης , νενέμηνται σύντρεις εἰς τῶν τριῶν γενῶν ἕκαστον ·
εἶτα πάλιν αὖ μοναδικῶς ἑκάστη μίαν περιέπει λαχοῦσα καὶ κοσμεῖ δύναμιν .
οὐ οἶμαι τοὺς ποιηματικοὺς καὶ τοὺς ἀστρολογικοὺς ἐγκαλεῖν ἡμῖν ὡς παραλείπουσι ·
τὰς τέχνας αὐτῶν , εἰδότας οὐδὲν ἧττον ἡμῶν ἀστρολογίαν γεωμετρίᾳ ποιητικὴν δὲ μουσικῇ συννεμομένην 0 .
ὡς δὲ ταῦτ ἐρρήθη , τοῦ ἰατροῦ Τρύφωνος εἰπόντος τῇ δ , ἡμετέρᾳ τέχνῃ τί παθὼν τὸ Μουσεῖον ἀποκέκλεικας ;
ὑπολαβὼν Διονύσιος ὁ Μελιτεὺς πολλούς ἔφη συμπαρακαλεῖς ἐπὶ τὴν κατηγορίαν ·
καὶ γὰρ ἡμεῖς οἱ γεωργοὶ τὴν Θάλειαν οἰκειούμεθα , ·
φυτῶν καὶ σπερμάτων εὐθαλούντων καὶ βλαστανόντων ἐπιμέλειαν αὐτῇ καὶ σωτηρίαν ἀποδιδόντες .
ἀλλ οὐ δίκαια ἔφην ἐγὼ ποιεῖτε ·
καὶ γὰρ ὑμῖν ἔστι Δημήτηρ ἀνησιδώρα καὶ Διόνυσος δενδρέων νομὸν πολυγαθὴς αὐξάνων , ἁγνὸν φέγγος ὀπώρας ὡς Πίνδαρός φησι ·
καὶ τοὺς ἰατροὺς Ἀσκληπιὸν ἔχοντας ἴσμεν ἡγεμόνα καὶ Ἀπόλλωνι Παιᾶνι χρωμένους πάντα , Μουσηγέτῃ μηθέν .
πάντες γάρ ἄνθρωποι θεῶν χατέουσι καθ Ὅμηρον , οὐ πάντες δὲ πάντων 0 .
ἀλλ ἐκεῖνο θαυμάζω , πῶς ἔλαθε Λαμπρίαν τὸ λεγόμενον ὑπὸ Δελφῶν .
λέγουσι γάρ οὐ φθόγγων οὐ δὲ χορδῶν ἐπωνύμους γεγονέναι τὰς Μούσας παρ αὐτοῖς ·
ἀλλά , τοῦ κόσμου τριχῇ πάντα νενεμημένου , πρώτην μὲν εἶναι τὴν τῶν ἀπλανῶν μερίδα , δευτέραν δὲ τὴν τῶν πλανωμένων , ἐσχάτην δὲ τὴν τῶν ὑπὸ σελήνην συνηρτῆσθαι δὲ πάσας καὶ συντετάχθαι κατὰ λόγους ἐναρμονίους , ὧν ἑκάστης φύλακα Μοῦσαν εἶναι , τῆς μὲν πρώτης ὑπάτην τῆς δ ἐσχάτης Νεάτην , Μέσην δὲ τὴν μεταξὺ συνέχουσαν ἅμα καὶ συνεπιστρέφουσαν , ὡς ἀνυστὸν ἐστι , τὰ θνητὰ τοῖς θεοῖς καὶ τὰ περίγεια τοῖς οὐρανίοις 0 1 2 ·
ὡς καὶ Πλάτων ᾐνίξατο τοῖς τῶν Μοιρῶν ὀνόμασι τὴν μὲν Ἄτροπον τὴν δὲ Κλωθὼ τὴν δὲ Λάχεσιν προσαγορεύσας 0 1 ·
ἐπεὶ ταῖς γε τῶν ὀκτὼ σφαιρῶν περιφοραῖς Σειρῆνας οὐ Μούσας ἰσαρίθμους ἐπέστησεν .
ὑπολαβὼν δὲ Μενέφυλος ὁ Περιπατητικὸς τὰ μὲν Δελφῶν εἶπεν ἁμωσγέπως μετέχει πιθανότητος ·
ὁ δὲ Πλάτων ἄτοπος , ταῖς μὲν ἀιδίοις καὶ θείαις περιφοραῖς ἀντὶ τῶν Μουσῶν τὰς Σειρῆνας ἐνιδρύων , οὐ πάνυ φιλανθρώπους οὐ δὲ χρηστὰς δαίμονας 0 ·
τὰς δὲ Μούσας ἢ παραλείπων παντάπασιν ἢ τοῖς τῶν Μοιρῶν ὀνόμασι προσαγορεύων καὶ καλῶν θυγατέρας Ἀνάγκης 0 .
ἄμουσον γὰρ ἡ Ἀνάγκη μουσικὸν δ ἡ Πειθώ , καὶ Μούσαις φιλοδαμοῦσα πολὺ μᾶλλον οἶμαι τῆς Ἐμπεδοκλέους Χάριτος στυγέει δύστλητον ἀνάγκην 0 .
πάνυ μὲν οὖν ὁ Ἀμμώνιος ἔφη τὴν ἐν ἡμῖν ἀκούσιον αἰτίαν καὶ ἀπροαίρετον ἡ δ ἐν θεοῖς ἀνάγκη δύστλητος οὔκ ἐστ οἶμαι δ οὐ δὲ δυσπειθὴς οὐ δὲ βιαία , πλὴν τοῖς κακοῖς , ὥς ἐστι νόμος ἐν πόλει τοῖς βελτίστοις τὸ βέλτιστον αὐτῆς , ἀπαράτρεπτον καὶ ἀπαράβατον οὐ τῷ μὲν ἀδυνάτῳ τῷ δ ἀβουλήτῳ τῆς μεταβολῆς 0 1 2 .
αἵ γε μὲν δὴ Ὁμήρου Σειρῆνες οὐ κατὰ λόγον ἡμᾶς 0 ;
τῷ μύθῳ φοβοῦσιν , ἀλλὰ κ ἀκεῖνος ὀρθῶς ᾐνίττετο τὴν τῆς μουσικῆς αὐτῶν δύναμιν οὐκ ἀπάνθρωπον οὐ δ ὀλέθριον οὖσαν ἀλλὰ ταῖς ἐντεῦθεν ἀπιούσαις ἐκεῖ ψυχαῖς , ὡς ἔοικε , καὶ πλανωμέναις μετὰ τὴν τελευτὴν ἔρωτα πρὸς τὰ οὐράνια καὶ θεῖα λήθην δὲ τῶν θνητῶν ἐμποιοῦσαν κατέχειν καὶ κατᾴδειν θελγομένας ·
αἱ δ ὑπὸ χαρᾶς ἕπονται καὶ συμπεριπολοῦσιν .
ἐνταῦθα δὲ πρὸς ἡμᾶς ἀμυδρά τις οἷον ἠχὼ τῆς μουσικῆς ἐκείνης ἐξικνουμένη διὰ λόγων ἐκκαλεῖται καὶ ἀναμιμνήσκει τὰς ψυχὰς τῶν τότε ·
τὰ δ ὦτα τῶν μὲν πλείστων περιαλήλιπται καὶ καταπέπλασται σαρκίνοις ἐμφράγμασι καὶ πάθεσιν , οὐ κηρίνοις ·
ἣ δὲ δι εὐφυΐαν αἰσθάνεται καὶ μνημονεύει , καὶ τῶν ἐμμανεστάτων ἐρώτων οὐδὲν ἀποδεῖ τὸ πάθος αὐτῆς , γλιχομένης καὶ ποθούσης λῦσαί τε μὴ δυναμένης ἑαυτὴν ἀπὸ τοῦ σώματος .
οὐ μὴν ἔγωγε παντάπασι συμφέρομαι τούτοις ·
ἀλλά μοι δοκεῖ Πλάτων ὡς ἀτράκτους καὶ ἠλακάτας τοὺς ἄξονας , σφονδύλους δὲ τοὺς ἀστέρας , ἐξηλλαγμένως ἐνταῦθα καὶ τὰς Μούσας Σειρῆνας ὀνομάζειν εἰρούσας τὰ θεῖα καὶ λεγούσας ἐν Ἅιδου , καθάπερ Σοφοκλέους Ὀδυσσεὺς φησι Σειρῆνας εἰσαφικέσθαι Φόρκου κόρας , θροοῦντε τοὺς Ἅιδου νόμους Μοῦσαι δ εἰσὶν ὀκτὼ καὶ συμπεριπολοῦσι ταῖς ὀκτὼ σφαίραις , μία δὲ τὸν περὶ γῆν εἴληχε τόπον 0 1 2 .
αἱ μὲν οὖν ὀκτὼ περιόδοις ἐφεστῶσαι τὴν τῶν πλανωμένων ἄστρων πρὸς τὰ ἀπλανῆ καὶ πρὸς ἄλληλα συνέχουσι καὶ διασῴζουσιν ἁρμονίαν ·
μία δὲ τὸν μεταξὺ γῆς καὶ σελήνης τόπον ἐπισκοποῦσα καὶ περιπολοῦσα , τοῖς θνητοῖς , ὅσον αἰσθάνεσθαι καὶ δέχεσθαι πέφυκε , χαρίτων καὶ ῥυθμοῦ καὶ ἁρμονίας ἐνδίδωσι , διὰ λόγου καὶ ᾠδῆς πειθὼ πολιτικῆς καὶ κοινωνητικῆς συνεργὸν ἐπάγουσα παραμυθουμένην καὶ κηλοῦσαν ἡμῶν τὸ ταραχῶδες καὶ τὸ πλανώμενον ὥσπερ ἐξ ἀνοδίας ἀνακαλουμένην ἐπιεικῶς καὶ καθιστᾶσαν .
ὅσσα δὲ μὴ πεφίληκε Ζεύς , ἀτύζονται βοὰν Πιερίδων ἀίοντα κατὰ Πίνδαρον .
τούτοις ἐπιφωνήσαντος τοῦ Ἀμμωνίου τὰ τοῦ Ξενοφάνους ὥσπερ εἰώθει ταῦτα δεδοξάσθαι μὲν ἐοικότα τοῖς ἐτύμοισι καὶ παρακαλοῦντος ἀποφαίνεσθαι καὶ λέγειν τὸ δοκοῦν ἕκαστον , ἐγὼ μικρὸν διασιωπήσας ἔφην ὅτι καὶ Πλάτων αὐτὸς ὥσπερ ἴχνεσι τοῖς ὀνόμασι τῶν θεῶν ἀνευρίσκειν οἴεται τὰς δυνάμεις 0 ·
καὶ ἡμεῖς ὁμοίως μὲν τιθῶμεν ἐν οὐρανῷ καὶ περὶ τὰ οὐράνια μίαν τῶν Μουσῶν ·
, ἣ Οὐρανία φαίνεται ·
καὶ εἰκὸς ἐκεῖνα μὴ πολλῆς μη δὲ ποικίλης κυβερνήσεως δεῖσθαι , μίαν ἔχοντα καὶ ἁπλῆν αἴτιον φύσιν 0 ·
ὅπου δὲ πολλαὶ πλημμέλειαι πολλαὶ δ ἀμετρίαι καὶ παραβάσεις , ἐνταῦθα τὰς ὀκτὼ μετοικιστέον , ἄλλην ἄλλο κακίας καὶ ἀναρμοστίας εἶδος ἐπανορθουμένας 0 1 .
ἐπεὶ δὲ τοῦ βίου τὸ μὲν σπουδῇ τὸ δὲ παιδιᾷ μέρος ἐστί , καὶ δεῖται τοῦ μουσικῶς καὶ μετρίως , τὸ μὲν σπουδάζον ἡμῶν ἥ τε Καλλιόπη καὶ ἡ Κλειὼ καὶ ἡ Θάλεια , τῆς περὶ θεοὺς ἐπιστήμης καὶ θέας ἡγεμὼν οὖσα , δόξουσιν ἐπιστρέφειν καὶ συγκατορθοῦν ·
αἱ δὲ λοιπαὶ τὸ μεταβάλλον ἐφ ἡδονὴν καὶ παιδιὰν ὑπ ἀσθενείας μὴ περιορᾶν ἀνιέμενον ἀκολάστως καὶ θηριωδῶς , ἀλλ ὀρχήσει καὶ ᾠδῇ καὶ χορείᾳ ῥυθμὸν ἐχούσῃ καὶ ἁρμονίᾳ καὶ λόγῳ κεραννύμενον εὐσχημόνως καὶ κοσμίως ἐκδέχεσθαι καὶ παραπέμπειν 0 .
ἐγὼ μέντοι , τοῦ Πλάτωνος ἐν ἑκάστῳ δύο πράξεων ἀπολείποντος ἀρχάς , τὴν μὲν ἔμφυτον ἐπιθυμίαν ἡδονῶν τὴν δ ἐπείσακτον δόξαν ἐφιεμένην τοῦ ἀρίστου , καὶ τὸ μὲν λόγον τὸ δὲ πάθος ἔστιν ὅτε καλοῦντος , ἑτέρας δ αὖ πάλιν τούτων ἑκατέρου διαφορὰς ἔχοντος , ἑκάστην ὁρῶ μεγάλης καὶ θείας ὡς ἀληθῶς παιδαγωγίας δεομένην 0 .
αὐτίκα τοῦ λόγου τὸ μέν ἐστι πολιτικὸν καὶ βασιλικόν , ἐφ ᾧ τὴν Καλλιόπην τετάχθαι φησὶν ὁ Ἡσίοδος ·